kardosdrur/scandi-wiki huggingface dataset:
TUI

TUI (Touristik Union International) er en tysk-engelsk rejsearrangør med hovedsæder i Hannover, Niedersachsen samt Luton, England.

I 2007 fusionerede virksomheden TUI med Thomson og dannede dermed verdens største virksomhed for rejser. I Danmark har TUI ejet rejsearrangøren Star Tour siden 2000, og 1. november 2016 skiftede virksomheden navn til TUI. 

I Norden arbejder selskabet under den nordiske organisation TUI Nordic. TUI Nordic er med en markedsandel på 20 % den største aktør på det nordiske rejsemarked. TUI Groups aktie er med i FTSE 100 Index, der et ledende index på London-børsen. I det finansielle årsregnskab for 2014/5 fik TUI Group en omsætning på €20 mia. og et driftsresultat på €1.069 mio. TUI Group har 76.000 ansatte i 130 lande og tilbyder sine 20 mio. kunder full-service fra bestilling til hjemrejse. Global ansvarstagen for bæredygtige rejser, økologi og socialt ansvarlig virksomhedsførelse er grundlæggende værdier i TUI’s virksomhedskultur. Som den eneste turistgruppe i verden er TUI medlem af FN’s Global Compact-initiativ. Samtidig er koncernen listet på det respekterede Dow Jones Sustainability Index (DJSI). 

Indtil 2001 var TUI en del af industri- og transportselskabet Preussag, som i midten af 1990'erne besluttede at udelukkende satse på turisme, skibsfart, og logistikvirksomhed. Derfor blev mange af Preussags industrivirksomheder solgt fra, og der blev i stedet købt flere store rejse- og transport selskaber. I 2002 skiftede selskabet navn fra Preussag AG til TUI AG. 

I forbindelse med Ruslands invasion af Ukraine har der været flere privatpersoner og regeringstalsmænd der har påpeget at 34% af TUI er ejet af Unifirm Limited der er kontrolleret af den russiske oligark  Alexey A. Mordashov der har tætte forbindelser til Kreml.

Sektioner 
TUI er delt op i tre selvstændige sektioner, der igen har ansvaret for de over 200 brands og datterselskaber i TUI koncernen.

TUI Travel 
TUI’s forretningsområde dækker hele den turistmæssige værdikæde gennem sine 1.800 rejsebureauer i Europa, 6 flyselskaber, med flere end 160 medium- og langdistancefly, flere end 300 gruppeejede hoteller, heriblandt RIU og Robinson.

TUI Hotels & Resorts 
TUI Hotels ejer over 300 hoteller med samlet over 210.000 hotelsenge.

Cruises 
Med 14 egne krydstogtsskibe, inklusive MS Europa og luksuslineren MS Europa 2, flåden under ”Mein Schiff” og varemærket Thomson Cruises i Storbritannien, er TUI stærkt positioneret på det hurtigt voksende marked for krydstogter.

Referencer

Eksterne henvisninger 

 TUI Groups officielle hjemmeside 

 
Etableret i 1923
Julia Schruff

Julia Schruff (født 16. august 1982 i Augsburg, Tyskland) er en kvindelig professionel tennisspiller fra Tyskland. 
Julia Schruff højeste rangering på WTA single rangliste var som nummer 52, hvilket hun opnåede 17. april 2006. I double er den bedste placering nummer 99, hvilket blev opnået 2. oktober 2006.

Eksterne henvisninger 

Tennisspillere fra Tyskland
Dia Evtimova

Dia Evtimova (Bulgarsk: Диа Евтимова, født 30. april 1987 i Sofia, Bulgarien) er en kvindelig professionel tennisspiller fra Bulgarien. 
Dia Evtimova højeste rangering på WTA single rangliste var som nummer 145, hvilket hun opnåede 31. oktober 2011. I double er den bedste placering nummer 275, hvilket blev opnået 15. juni 2009.

Eksterne henvisninger 
2 

Tennisspillere fra Bulgarien
Personer fra Sofia
Ahsha Rolle

Ahsha Rolle (født 21. marts 1985 i Miami Shores, Florida, USA) er en kvindelig professionel tennisspiller fra USA. 
Ahsha Rolle højeste rangering på WTA single rangliste var som nummer 82, hvilket hun opnåede 10. september 2007. I double er den bedste placering nummer 111, hvilket blev opnået 17. oktober 2011.

Eksterne henvisninger 

Tennisspillere fra USA
Nødhjælpens ungdom

Folkekirkens Nødhjælps Ungdom er en ungdomsorganisation til Folkekirkens Nødhjælp som består af unge fra ungdomsuddannelser op til 30 år. 
NU støtter Folkekirkens Nødhjælps arbejde ved forskellige projekter rundt i hele landet. NU stræber mod at påvirke den danske befolkning og politikerne til at opprioritere hjælpen til verdens fattigste – og ikke mindst tage stilling til udviklingsproblematikken. Organisationens indsamlede midler går ubeskåret til Folkekirkens Nødhjælps arbejde. 

Organisationen har 4 primære projekter, men har mange aktiviteter i løbet af året.

Projekter

NØDbold 
Streetfodboldtuneringer der afholdes over hele landet hvor hvert hold finder en sponsor der betaler pr mål eller pr spillet kamp, alle pengene går til Folkekirkens Nødhjælps projekter.

Nødhjælpsbar 
Unge fra NU kommer ud med nødhjælps-tema til fredagsbarer på universiteter og videregående uddannelser, og fredagsbaren donerer til gengæld 
aftenens overskud til verdens fattigste.

Rent Vand Koster 
På forskellige caféer i Danmark står der en kande vand, men en indsamlingsdåse ved siden af. Caféen står for at fylde kanden op med isvand når den er tom, og Nødhjælpens Ungdom står for at tømme indsamlingsdåsen.

Policy 
Hvert år på landsmødet vælger Nødhjælpens Ungdom et tema som de vil fokusere på og lave kampanger over det næste år.

Marts 2011-2012: Billig:bistand. En kampagne om hvordan stadig flere af de ca. 15 mia., vi giver i u-landsbistand, bruges hvor de ikke skaber udvikling for verdens fattigste, som for eksempel på modtagelse af flygtninge i Danmark, på COP15 mødet i København og på dansk sikkerhedspolitik i Afghanistan.
 
Marts 2012-2013: Palæstina - Ansigt til Ansigt: Trods Israel/Palæstina-konflikten har en kompleks historie, var kampagnens formål at danske unge må forholde sig til, og reagere på det, der sker i Palæstina i dag. Målet med kampagnen Palæstina Ansigt til Ansigt var, at  menneskerettighederne også overholdes for palæstinenserne.

Marts 2013-2015: SPILD! Kampagnen vil inddrage unge i konsekvenser af madspild herunder kan der lægges fokus på udvikling af fødevarepriser, opkøb af småbønders jord, og brug af naturalier i produktionssammenhænge. Kampagnen sætter fokus på den nuværende udvikling er alt andet end bæredygtig, og Nødhjælpens Ungdom ønsker at påvirke unge danskere til at blive bevidste om deres globale ansvar.

Tidligere formænd 
oktober 2010 - oktober 2012: Maria Schougaard Berntsen
oktober 2012 - april 2014: Louise Marie Lunn Haubro
 april 2014 -september 2015: Thomas Thiim Jørgensen 
 september 2015-2016: Anders Palstrøm
september 2016-2018: Amalie Cordes
september 2018-2019: Camilla Bøgelund
september 2019-2021: Lærke Elmig
september 2021-2022: Ida Skovbo Steenberg 
september 2022-: Nea Anna Andersen

Ngo'er
Internationale solidaritetsbevægelser
Selima Sfar

Selima Sfar (født 8. juli 1977 i Tunis, Tunesien) er en kvindelig professionel tennisspiller fra Tunesien. 
Selima Sfar højeste rangering på WTA single rangliste var som nummer 75, hvilket hun opnåede 16. juli 2001. I double er den bedste placering nummer 47, hvilket blev opnået 28. juli 2008.

Eksterne henvisninger 
http://www.wtatennis.com/player/selima-sfar_2257889_7648

Tennisspillere fra Tunesien
Emma Laine

Emma Laine (født 26. marts 1986 i Karlstad, Sverige) er en kvindelig professionel tennisspiller fra Finland. 
Emma Laine højeste rangering på WTA single rangliste var som nummer 50, hvilket hun opnåede 7. august 2006. I double er den bedste placering nummer 64, hvilket blev opnået 30. oktober 2006.

Eksterne henvisninger 
 

Tennisspillere fra Finland
Personer fra Karlstad
Andreja Klepač

Andreja Klepač (født 13. marts 1986 i Koper, Slovenien) er en kvindelig professionel tennisspiller fra Slovenien. 
Andreja Klepač højeste rangering på WTA single rangliste var som nummer 99, hvilket hun opnåede 14. juli 2008. I double er den bedste placering nummer 61, hvilket blev opnået 9. januar 2012.

Eksterne henvisninger 

Tennisspillere fra Slovenien
Personer fra Koper
Hsieh Su-wei

Hsieh Su-wei (født 4. januar 1986 i Kaohsiung, Taiwan) er en kvindelig professionel tennisspiller fra Taiwan.

Hsieh Su-weis højeste rangering på WTA single rangliste var som nummer 78, hvilket hun opnåede 3. november 2008. I double er den bedste placering nummer 9, hvilket blev opnået 26. oktober 2009.

Grand Slam-titler 
  Wimbledon:
 Double damer: 2013 (sammen med Peng Shuai)
  French Open:
 Double damer: 2014 (sammen med Peng Shuai)

Referencer

Eksterne henvisninger 
 

Tennisspillere fra Taiwan
Tennisspillere ved sommer-OL 2012
Vindere af French Open
Vindere af Wimbledon
Yvonne Meusburger

Yvonne Meusburger (født 3. oktober 1983 i Dornbirn, Østrig) er en kvindelig professionel tennisspiller fra Østrig. 
Yvonne Meusburger højeste rangering på WTA single rangliste var som nummer 60, hvilket hun opnåede 19. november 2007. I double er den bedste placering nummer 104, hvilket blev opnået 30. august 2010.

Eksterne henvisninger 

Tennisspillere fra Østrig
Tatiana Golovin

Tatiana Golovin (født 25. januar 1988 i Moskva, Sovjetunionen) er en tidligere kvindelig professionel tennisspiller fra Frankrig. Tatiana Golovin flyttede til Frankrig med sine forældre som barn og opnåede fransk statsborgerskab. Senere kom Tatiana Golovin på Nick Bollettieri tennisakademi i Bradenton, Florida, hvor hun i alt opholdt sig i seks år.

Tatiana Golovin højeste rangering på WTA single rangliste var som nummer 12, hvilket hun opnåede 4. februar 2008. I double er den bedste placering nummer 91, hvilket blev opnået 13. august 2007.

Tatiana Golovin fik konstateret en betændelsestilstand i ryggen i 2008 og har af den grund ikke spillet konkurrencetennis siden.

Eksterne henvisninger 

 

Tennisspillere fra Frankrig
Personer fra Moskva
Tennisspillere ved sommer-OL 2008
Pauline Parmentier

Pauline Parmentier (født 31. januar 1986 i Cucq, Frankrig) er en tidligere kvindelig professionel tennisspiller fra Frankrig. 
Pauline Parmentier højeste rangering på WTA single rangliste var som nummer 40, hvilket hun opnåede 21. juli 2008. I double er den bedste placering nummer 122, hvilket blev opnået 31. oktober 2011.

Eksterne henvisninger 
 

Deltagere ved sommer-OL 2008
Tennisspillere fra Frankrig
Det europæiske audiovisuelle informationskontor

Det europæiske audiovisuelle informationskontor er grundlagt i 1992 og er en del af Europarådet, der har sit hovedkvarter
i Strasbourg.

Informationskontoret indsamler og formidler information om film, fjernsyn, video/DVD og politik vedrørende disse.

Produkter

Publikationer 
 L'annuaire – om film, fjernsyn og video i Europa
 FOCUS – tendenser på det internationale filmmarked.
 Tematiske rapporter

Databaser 
 LUMIERE – en database med information om, hvor mange billetter film distribueret i Europa har solgt.
 KORDA – en database over hjælpemidler, der står til rådighed for filmindustrien i Europa.
 MAVISE – en database over firmaer og tv-stationer i Den Europæiske Union og kandidatlandene.

Kilder 
 

Europarådet
Franske film fra 2000

Franske film fra 2000

Filmåret 2000 i Frankrig bød på 1.546 film.

De mest sete i Frankrig 
Af dem var de 20 mest sete disse:

Franske film i Danmark 
I Danmark kunne vi i 2000 glæde os over følgende franske film:

 Billy Elliot
 Blodsøstre
 Brother
 Byen er stille
 Dancer in the Dark
 De berusede hestes tid
 De blodrøde floder
 Den gyldne skål
 Enken fra Saint-Pierre
 Fast Food Fast Women
 Græd ikke Germaine
 Harry - En ven i nøden
 Hemmeligheden
 I kongens magt
 In the Mood for Love
 Intimacy
 Kode ukendt
 Le Roi danse
 Love's Labour's Lost
 Man Who Cried
 Marie-Line
 Midt om sommeren
 Munterhedens hus
 Når mændene kommer hjem på ferie
 O Brother, Where Art Thou?
 Taboo
 Taxi 2
 The Claim
 The Weight of Water
 Under Sandet
 Under Suspicion
 Utroskab

Kilder 

 
2000
Morten Nørgaard (fodboldspiller)

Morten Nørgaard (Født 2. november 1966) er en tidligere dansk professionel fodboldspiller. I løbet af hans karriere har han optrådt for Sunds IF, Herning Fremad, Ikast FS, KB og Aulum IF. Han har også optrådt for det danske U16 landshold.

Fakta 

 Morten er noteret for én U-landskamp. (Danmark – Grækenland U16)
 Morten blev professionel som 18 årig i Ikast FS.
 Morten er den yngste målmand nogensinde der har vundet Danmarksserien som førstemålmand.

Fodboldspillere fra Danmark
Viktoriansk stil

Viktoriansk stil er i den engelsktalende verden en samlebetegnelse for arkitektur (Victorian architecture), design og mode (Victorian fashion) som hører hjemme i viktoriansk tid – ca. 1830 – 1900.

Viktoriansk arkitektur 
Arkitekturen i perioden var domineret af en lang række historiserende stilarter, og viktoriansk arkitektur kan referere til både nygotik, Nyklassicisme, nyrenæssance, nyromansk, empire, art nouveau 
og til den engelske arts and craft-bevægelse.

Stilperioder
Anton Rafael Mengs

Anton Rafael Mengs (født 12. marts 1728 i Ústí nad Labem i Bøhmen, død 29. juni 1779 i Rom) var en tysk maler.

Han var elev af faren, den dansk-fødte miniaturmaler Ismael Mengs, der var professor ved Dresdens Kunstakademi. Under ham gennemgik han en meget streng skole, ikke mindst i Rom, hvortil han kom 13 år gammel, og hvor han studerede under Marco Benefial med flere og under skarp opsigt holdtes til at studere antikkerne, Rafael og andre. På sin vis gennemøvet og udrustet med klassisk kunstviden som få, nåede han hurtig i vejret, fik snart efter hjemkomsten 1744 til Dresden officielle bestillinger, blev sachsisk hofmaler, 1754 direktør for det nyoprettede Akademi på Kapitol, syv år efter hofmaler i Spanien; sine overordentlig store indtægter brugte han for en del til erhvervelse af betydelige kunstskatte og til understøttelse af kunstfæller; det af Katharina 2. af Rusland i Peterskirken i Rom rejste gravmæle over ham vidner yderligere om hans ry. Han virkede ca. 1761—69 og 1774—76 i Spanien, hvor han til slottet i Madrid bl.a. malede en Aurora, Gratierne og Trajan’s Apoteose, 1769—74 i Italien. Mengs’ kunstnerfysiognomi mangler det umiddelbares friskhed, inspiration og fantasi, men ejer det tillærtes gode egenskaber: Sikkerhed i håndtering af kunstmidlerne (således stor fermhed i pastelteknikken), udviklet smag og sans for ædel formgivning og komposition. Det reflektive hos Mengs gav sig også udslag i litterære arbejder om kunst (hans "Opere", udgave på italiensk ved José Nicolás de Azara i 2 bind 1783, også på tysk; hans Praktisk Undervisning i Malerkunst, oversat 1818 til tysk, 1832 til svensk; Reflessioni sopra i tre gran pittori Raffaello, Tiziano, e Correggio, e sopra gli antichi); hans syn stemmer i meget sammen med vennen Johann Joachim Winckelmanns. Når han i Gedanken über die Schönheit und den guten Geschmack in der Mahlerey siger, at kunsten skal overtræffe naturen i skønhed, at man i dette øjemed skal studere antikken, Rafael, til udvikling af smag for udtrykket, Antonio da Correggio, til øvelse i ynde og harmoni og Tizian, for sandhedens og kolorittens skyld, har han betegnende karakteriseret sin egen kunst, hvis væsensmærke er eklektikerens. Kunsthistorisk set har hans gerning hovedsagelig været den at vise vej mod klassicismens renere smag.

Kendte værker

Litteratur 
 Opere di Antonio Raffaello Mengs, Parma, 1780.
 Obras de D. Antonio Rafael Mengs, primo pintor da Camera del rey. Publicadas por Don Joseph Nicolas de Azara, Madrid, 1780.
 Bianconi, Elogio storico di Mengs, Milan, 1780.
 Karl Woermann, Ismael und Raphael Mengs, Leipzig, 1893.
 Ulrich Christoffel, Der schriftliche Nachlass des Anton Raphael Mengs, Basel, 1918

Selvportrætter

Noter

Kilde

Fodnoter

Se også 

Malere fra Tyskland
Salmonsens
Klassicistiske malere
Historiemalere
Portrætmalere
Tyskere i 1700-tallet
Walhalla
Lechia Gdańsk

Lechia Gdańsk er en polsk fodboldklub.

Grundlagt i 1945, har klubben sin base i Gdańsk (hovedstaden i voivodskabet Pommern) og spiller på Stadion Energa Gdańsk. Klubben havde sin storhedstid i firserne.

Titler 
 Polsk pokalturnering (2): 1982/83, 2018/19
 Polsk Super Cup (2): 1983, 2019

Førsteholdstruppen

Nuværende spillertrup 2019/20 

 Nuværende spillertrup 2019 (90minut.pl)

Kendte spillere 
  Bédi Buval
  Paweł Dawidowicz
  Miloš Krasić
  Janusz Kupcewicz
  Grzegorz Kuświk
  Daisuke Matsui
  Sebastian Mila
  Łukasz Nawotczyński
  Krzysztof Pilarz
  Grzegorz Szamotulski
  Josip Tadić
  Jakub Wawrzyniak
  Grzegorz Wojtkowiak
  Sławomir Peszko
  Marek Zieńczuk

Eksterne henvisninger 

 Klubbens officielle hjemmeside 
 Lechia Fanklub
 Lechia Gdańsk (90minut.pl)

Noter 

 
Sport i Gdańsk
Etableret i 1945
Danny La Rue

Danny La Rue, OBE (født som Daniel Patrick Carroll; 26. juli 1927 i Cork i Irland – 31. maj 2009 i Royal Tunbridge Wells i Kent i England), var en britisk scenekunstner, komiker og dragimitator. Han er i Danmark nok mest kendt for sine optrædener i tv-programmet De gode gamle dage, hvor han både optrådte i mande- og kvinderoller.

Baggrund og virke 
La Rues forældre flyttede tidligt med sine børn fra Irland til Soho i det centrale London. Det fædrene hjem ødelagdes dog under blitzen og moderen, der var syerske, tog børnene med til Kennford, en by i Devon, hvor unge Danny udviklede sin interesse for underholdning.

I de unge år aftjente han sin værnepligt i Royal Navy og arbejdede en overgang med distribution af fødevarer, men blev med tiden en kendt profil i engelske teaterproduktioner, film, tv og pladeindspildninger.

Han fik gode udtalelser fra et flertal af sine kolleger. Blandt andre udtalte Noël Coward, at La Rue var "den mest professionelle, den mest spirituelle... og den mest yderst charmante mand i underholdningsbranschen", og Bob Hope skal have kaldt ham "den mest glamourøse kvinde i verden". La Rue foretrak selv at kalde sig for "komiker i kjole" end det mere almindeligt benyttede female impersonator (kvindeimitator) og drag queen.

Blandt flere andre udmærkelser fra Storbritannien fik La Rue i 2002 Order of the British Empire.

Eksterne henvisninger 

Officiel hjemmeside 

Sangere fra England
Sangere fra Irland
Personer tildelt Officer of the Order of the British Empire
Personer fra Cork
Śląsk Wrocław

Śląsk Wrocław er en polsk fodboldklub.

Grundlagt i 1947, har klubben sin base i Wrocław (hovedstaden i Nedre Schlesien) og spiller på Miejski Stadion. Klubben havde sin storhedstid i firserne.

Titler 

 Polsk Liga (1): 1976/77, 2011/12
 Polsk pokalturnering (2): 1975/76, 1986/87
 Polsk Super Cuppen (1): 1987

Kendte spillere 

  Bartosz Broniszewski
  Piotr Celeban
  Rafał Gikiewicz
  Jan Tomaszewski
  Zygmunt Kalinowski
  Tomasz Kuszczak
  Adam Matysek
  Sebastian Mila
  Krzysztof Ostrowski
  Andrzej Rudy
  Janusz Sybis
  Grzegorz Szamotulski
  Ryszard Tarasiewicz
  Roman Wójcicki
  Johan Voskamp
  Władysław Żmuda

Danske spillere 

  Patrick Olsen
  Kenneth Zohore

Eksterne henvisninger 

 Klubbens officielle hjemmeside 
 Śląsk Wrocław (90minut.pl)

Noter 

 
Sport i Wrocław
Etableret i 1947
Andris Šics

Andris Šics (12. maj 1985 i Sigulda i Lettiske SSR) er en lettisk kælker, der har deltaget i konkurrencer siden 1998. Han har deltaget i to olympiske lege, og vandt en sølvmedalje i mændenes dobbelt under OL i 2010 i Vancouver sammen med sin teammakker, hans lillebror Juris Šics.

Šics' har vundet tre bronzemedaljer ved VM i kælk; én i mændenes dobbelt i 2011, og to i mixed team i hhv. 2008 og 2009. Han har også vundet tre medaljer i mixed team ved EM i kælk; to guldmedaljer i hhv. 2008 og 2010 og en bronzemedalje i 2006.

Juris Šics er siden den 24. marts 2010 Kavaler af Trestjerneordenen, en orden han fik overrakt af Letlands præsident Valdis Zatlers på Riga Slot den 3. maj 2010.

Se også 
 Letlands deltagelse i Olympiske lege

Kildehenvisninger

Eksterne henvisninger 
 Profil hos FIL-luge.org 

Personer fra Sigulda
Sportsfolk fra Letland
Kavalerer af Trestjerneordenen
Deltagere for Letland ved vinter-OL 2006
Deltagere for Letland ved vinter-OL 2010
Deltagere for Letland ved vinter-OL 2014
Deltagere for Letland ved vinter-OL 2018
Deltagere for Letland ved vinter-OL 2022
Medaljevindere ved vinter-OL 2010 
Olympiske sølvmedaljevindere fra Letland
Kælkere ved vinter-OL 2014
Kælkere ved vinter-OL 2018
Kælkere ved vinter-OL 2022
Lana Del Rey

Elizabeth Woolridge Grant (født 21. juni 1985 i New York City), bedre kendt som Lana Del Rey, er en amerikansk singer-songwriter. Hun har beskrevet sig selv som en "gangsta-udgave af Nancy Sinatra" og har nævnt kunstnere som Britney Spears, Elvis Presley og Antony and the Johnsons som sine musikalske inspirationskilder. Hun brød igennem med singlen "Video Games" i 2011, som er forløber til albummet Born to Die (2012).

Koncert i Danmark 
I oktober 2012 blev det offentliggjort at Lana Del Rey ville give sin første koncert i Danmark i april 2013. . Det blev dog til en kontroversiel affære, bl.a. på grund af en debat om retorik i medierne. Oprindeligt skulle hun kun havde spillet én koncert ved Falconer Salen i København d. 12 april 2013, men billetterne blev udsolgt på en halv time og endnu en koncert blev opsat i hovedstaden, dog ved spillestedet Tap1 5. April . Hun opførte udelukkende sange fra hendes debutalbum Born to Die, men gav også versioner af Nirvanas Heart Shaped Box og Bob Dylans Knockin' on Heaven's Door. Koncert blev næsten udelukkende mødt med ros fra kritikerne. B.T. belønnede hende med 5 ud af 6 stjerner og skrev at hun: svævede hen over scenen som et spøgelse, der havde forladt jorden for tidligt, men stadig havde en masse sørgelige historier om (tabt) kærlighed at fortælle. Nynne Hein Møller fra musikmagasinet Gaffa gav hende samme karakter og mente at Lana opretholdte sin mystiske figur: Den holdt fuldstændig live og gjorde, at man ignorerede det noget dukke-agtige udseende og en scene-opførsel, der også hørte til blandt de pæne pigers. .

En anmeldelse vakte dog en mindre debat. Thomas Treo fra Ekstra Bladet skrev, at koncerten var en fiasko; Det var tragikomisk og en omgang fatal femme fatale og gav Lana bundkarakteren én stjerne ud af seks . I samme anmeldelse beskrev han hende desuden som "en narrefisse", hvilket førte til en mindre debat. Den danske TV-vært Hans Pilgaard var forarget over Treos ord langede ud efter ham på sin Facebook-profil: Er det virkelig okay at kalde et menneske for 'fæl narrefisse' og 'syg kælling', bare... fordi man ikke kan li´det hun laver eller den hun er?. Han mente desuden, at Treos anmeldelse var sprogligt fattigt og menneskeligt sørgeligt. Politiken fulgte op på sagen, og her beklagede andre danske musik-anmeldere Treos ord, og ifølge retorik-ekspert Trine Nebel, rådgiver om branding og kommunikation, overtrådte Treo reglen for moralsk habitus. Redaktionschef på Ekstra Bladets Flash-redaktion mente dog at Treo tog udgangspunkt i sangerens eget sprogbrug, eftersom Lana Del Rey beskrev sig selv med vulgære proklamationer.

Diskografi 

 Lana Del Ray (2010)
 Born to Die (2012)
 Ultraviolence (2014)
 Honeymoon (2015)
 Lust for Life (2017)
 Norman Fucking Rockwell! (2019)
 Chemtrails over the Country Club (2021)
 Blue Banisters (2021)
 Did You Know That There's a Tunnel Under Ocean Blvd (2023)

Kilder

Eksterne henvisninger 

 

Personer fra New York
Singer-songwritere fra USA
Pseudonymer
Phuket Internationale Lufthavn

Phuket Internationale Lufthavn  er en international lufthavn der ligger på øen Phuket, 30 km nord for Phuket by i Thailand. I 2011 ankom 8.467.860 passagerer til lufthavnen, hvilket gør den til landets anden travleste efter Suvarnabhumi Lufthavn ved Bangkok.

Eksterne henvisninger 

 Phuket Internationale Lufthavns officielle hjemmeside  

Lufthavne i Thailand
Dansk Melodi Grand Prix 1958

Dansk Melodi Grand Prix 1958 var det andet Danske Melodi Grand Prix, og fandt sted 16. februar 1958 i Radiohusets studie 2. Værten var Sejr Volmer-Sørensen.

Vinderen blev "Jeg rev et blad ud af min dagbog" sunget af Rachel Rastenni, som blev nummer 8 i Eurovision Song Contest.

Eksterne kilder og henvisninger 
Dansk Melodi Grand Prix 1958

 
1958
Musik i København
Dansk Melodi Grand Prix 1959

Dansk Melodi Grand Prix 1959 var det tredje Danske Melodi Grand Prix, og fandt sted 11. februar 1959 i Radiohusets studie 2. Værten var Sejr Volmer-Sørensen.

Vinderen blev "Uh – jeg ville ønske jeg var dig" sunget af Birthe Wilke, som blev nummer 5 i Eurovision Song Contest.

Eksterne kilder og henvisninger 
Dansk Melodi Grand Prix 1959

 
1959
Musik i København